**Условия за съответствието на държавната помощ с правилата за групово освобождаване по реда на чл. 56б от Общия регламент за групово освобождаване (ОРГО)[[1]](#footnote-1)**

**„Помощи за морски пристанища“**

*към административен договор за предоставяне на безвъзмездна финансова помощ по Оперативна програма „Транспорт и транспортна инфраструктура” 2014 - 2020 г. за изпълнението на проект „Доставка, монтаж и въвеждане в експлоатация на пристанищни приемни съоръжения (ППС) в българските пристанища за обществен транспорт с национално значение“, регистриран в системата ИСУН 2020 под № BG16M1OP001-4.001-0015*

1. **Подпомагани дейности**
   1. **Допустими дейности**
2. Чрез настоящия административен договор по проекта се финансират само дейности по Раздел 15, чл. 56б на ОРГО „Помощи за морски пристанища“ под 150 млн. евро.
3. на основание чл. 24, ал. 1 от ЗУСЕСИФ, държавната помощ по проекта ще бъде предоставена под формата на **безвъзмездна финансова помощ** по ОПТТИ за проект „Доставка, монтаж и въвеждане в експлоатация на пристанищни приемни съоръжения (ППС) в българските пристанища за обществен транспорт с национално значение“, регистриран в ИСУН2020 под номер BG16M1OP001-4.001-0015.
4. Допустими за финансиране от държавната помощ са само дейностите по проекта, започнали след подаване на проектното предложение до УО на ОПТТИ.
5. Финансираните чрез държавната помощ дейностите по проекта, трябва да допринасят за едно или повече от следните положения:

* съществено нарастване на обхвата на проекта или дейността в резултат на помощта; или
* съществено увеличение на общата сума, изразходвана от бенефициента за проекта или дейността, в резултат на помощта; или
* съществено нарастване на скоростта на изпълнение на съответния проект или съответната дейност.

*Установява се чрез анализ на съпоставителен сценарий, като се сравняват нивата на предвижданата дейност с и без помощта. Приема се, че има помощта има стимулиращ ефект, когато е налице недостиг на средства – когато инвестиционните разходи надхвърлят нетната настояща стойност (ННС) на очакваните оперативни приходи от инвестицията въз основа на изготвен предварителен финансов анализ.*

* 1. **Недопустими дейности**

1. Недопустими за финансиране по проекта са:

* изменения, които могат да повлияят на съвместимостта на държавната помощ;
* дейности, свързани с износ, които са пряко свързани с изнесените количества, с изграждането и функционирането на дистрибуторска мрежа или с текущи разходи във връзка с износа;
* дейности обвързани с условие, за използване на местни за сметка на вносни стоки;

1. Не се подпомагат мерки за държавна помощ, които водят до неотделимо нарушение на законодателството на Съюза, по-специално:

а) задължение седалището или основното място на установяване на бенефициента да се намира в съответната държава членка. Разрешава се условието към момента на изплащането на помощта бенефициентът да е създал седалище или клон в държавата членка, предоставяща помощта;

б) задължение бенефициентът да използва стоки и услуги, произведени на територията на държавата членка;

в) ограничаване на възможността бенефициентът да се възползва от резултатите от научноизследователска и развойна дейност и иновации в други държави членки.

1. Не се прилага за помощи за морски пристанища, надхвърлящи допустими разходи от 130 милиона евро на проект (или 150 милиона евро на проект в морско пристанище, включено в работния план за коридор на основната мрежа, както е посочено в член 47 от Регламент (ЕС) № 1315/2013). Прагът **не** може да бъде заобикалян чрез изкуствено разделяне на схемите или проектите за помощ.
2. **Изисквания към кандидата** 
   1. **Допустим кандидат**
3. Бенефициент на помощта, предоставяна чрез настоящия административен договор е **Държавно предприятие „Пристанищна инфраструктура“ (ДППИ)**, образувано на основание чл. 115л. от Закона за морските пространства, вътрешните водни пътища и пристанищата на Република България (ЗМПВВППРБ).
4. ДППИ е определен за конкретен бенефициент по Приоритетна ос 4 „Иновации в управлението и услугите - внедряване на модернизирана инфраструктура за управление на трафика, подобряване на безопасността и сигурността на транспорта“ и Приоритетна ос 5 „Техническа помощ“ на ОПТТИ.
5. Чрез проекта се подпомага бенефициентът ДППИ с основна икономическа дейност по КИД 2008 в сектор H „Транспорт, складиране и пощи“, код 52.29 „Други спомагателни дейности в транспорта“.
   1. **Недопустими кандидати**
6. По проекта недопустими са сектори А „Селско, горско и рибно стопанство“, В „Добивна промишленост“ и сектор С „Преработваща промишленост“ по КИД 2008.
7. предприятие, което е обект на неизпълнено разпореждане за възстановяване вследствие на предходно решение на Комисията, с което помощта се обявява за неправомерна/несъвместима, и **не** се прилага към помощ ad hoc на такова предприятие.

*Извършва се проверка за наличие на издадено разпореждане за възстановяване в публичния регистър на Европейската комисия (ЕК) на следния електронен адрес:* [*https://ec.europa.eu/competition/state\_aid/studies\_reports/recovery.html*](https://ec.europa.eu/competition/state_aid/studies_reports/recovery.html) *и на електронната страница на Министерство на финансите, на следния адрес:* [*https://stateaid.minfin.bg/bg/page/483*](https://stateaid.minfin.bg/bg/page/483)*.*

1. предприятия в затруднено положение в съответствие с определението по чл.2, т.18 от ОРГО.

*Проверка на обстоятелствата по чл.2, т.18 от ОРГО, показващи дали кандидата е в затруднено положение, се извършва въз основа на годишните счетоводни отчети на кандидата.*

*Проверка дали кандидата е в производство по несъстоятелност се извършва в Търговския регистър, а проверката за наличие на помощ за оздравяване и/или преструктуриране в публичния регистър на Европейската комисия* <https://ec.europa.eu/competition/elojade/isef/>*.*

1. **Допустимост на разходите за инвестиции в пристанищна инфраструктура за морски пристанища по проекта** 
   1. **Допустими разходи**
2. **Допустими** за финансиране по проекта са разходи за инвестиции за изграждане, замяна или модернизиране на пристанищни инфраструктури, които попадат в обхвата на определенията 157 и 165 от чл. 2. на ОРГО;
3. Размерът на държавната помощ по проекта за морски пристанища не трябва да надхвърля разликата между допустимите разходи и оперативната печалба от инвестицията за морски пристанища. Оперативната печалба се приспада предварително от допустимите разходи за морски пристанища въз основа на реалистични предвиждания или чрез механизъм за възстановяване на средства.
4. За изчисляване на интензитета на помощта данните се събират преди приспадането на данъци и други такси. Допустими разходи, подкрепени с ясни, конкретни и актуални документи.
5. Интензитетът на помощта по проекта за морски пристанища не може да надвишава 100 % от допустимите разходи, когато всички допустими разходи на проекта са до 20 милиона евро.
   1. **Натрупване**
6. За да се установи дали са спазени праговете за уведомяване и максималните интензитети на помощта се взема предвид **общият размер** на помощта.
7. Освободените от задължението за уведомяване помощи могат да се натрупват с всякаква друга държавна помощ, ако установимите разходи са различни.
8. не се допуска натрупване на освободени от задължението за уведомяване помощи с никаква друга помощ във връзка със **същите допустими разходи**, които се припокриват частично или напълно, ако това натрупване води до надхвърляне на най-високия интензитет или най-високия размер на помощта, приложими за тази помощ.
9. Държавните помощи, освободени от задължението за уведомяване по силата на ОРГО, не могат да се натрупват с помощ **de** **minimis** по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от ОРГО.

*За проверка на натрупването на минимални и държавни помощи се използва комбиниран подход посредством попълване на Декларация за минимални и държавни помощи от ДППИ и справка по БУЛСТАТ или ЕИК на ДППИ в публичния модул на Информационна система „Регистър на минималните помощи“ и модула за прозрачността на Европейската комисия (ЕК).*

*- примерен образец на Декларация за получени минимални и държавни помощи е публикуван на електронната страница на Министерство на финансите, на следния адрес:* [*https://stateaid.minfin.bg/bg/page/7*](https://stateaid.minfin.bg/bg/page/7)

*- проверка на получени минимални помощи се извършва в „Регистъра за минимални помощи“ на електронната страница на Министерство на финансите, на следния адрес:* [*https://minimis.minfin.bg/*](https://minimis.minfin.bg/)*.*

*- проверка за получени държавни помощи се извършва на общодостъпената електронна страница на ЕК за публично търсене за прозрачността на държавната помощ на следния адрес:* [*https://webgate.ec.europa.eu/competition/transparency/public/search/home/*](https://webgate.ec.europa.eu/competition/transparency/public/search/home/)

1. Платимите в бъдеще помощи, включително помощите, които се предоставят на няколко части, се сконтират към размера си към момента на предоставяне (същото важи и за допустимите разходи и лихвените проценти към момента на предоставяне).
2. Лихвеният процент, който ще се използва за сконтиране, е сконтовият процент, приложим към момента на предоставяне на помощта. Информация за неговия размер е налична на страницата на Министерство на финансите на електронен адрес: <https://stateaid.minfin.bg/bg/page/424>.

*При изчисляването на помощта към момента на нейното предоставяне следва да се спазват указанията по ОПГО от т. 2 на Приложени №3 към Методическото указание №УК-2/17.09.2019 г. за осигуряване на съответствието с приложимите правила по държавните помощи. Методическото указание е публикувано на електронната страница на Министерство на финансите, на следния адрес: https://stateaid.minfin.bg/bg/page/411*

* 1. **Недопустими** **разходи**

1. Недопустимиза финансиране чрез държавната помощ по проекта са разходи, свързани с нетранспортни дейности, включително промишлени производствени съоръжения, извършвани дейност в пристанището, офиси или магазини, както и за пристанищни суперструктури.
2. **Изисквания за прозрачност и достъпност на инвестициите, финансирани чрез държавната помощ за морски пристанища по проекта**
3. Всяка концесия или друг вид възлагане на трета страна на изграждането, модернизацията, управлението или наемането на подпомагана пристанищна инфраструктура се извършва на конкурентна, прозрачна, недискриминационна и безусловна основа.
4. Подпомаганата пристанищна инфраструктура трябва да се предоставя на заинтересованите ползватели на равноправна и недискриминационна основа при пазарни условия.
5. След одобрението от министъра на финансите предоставянето на държавната помощ по проекта УО на ОПТТИ ще представи обобщена информация за държавната помощ, която ще бъде въведена в системата „SANI 2“, в съответствие с изискванията на чл. 5, ал.4 от Правилника за прилагане на Закона да държавните помощи.
6. Информацията ще бъде изпратено и по официален път на министъра на финансите съгласно ал. 5 от същата разпоредба.
7. Информацията за предоставената държавна помощ ще бъде публикувана в **Модула за прозрачност на ЕК (State Aid Transparency Award Module).**

1. Общ регламент за групово освобождаване (ОРГО) - **Регламент (ЕС) № 651/2014 на Комисията от 17.06.2014 г.** за обявяване на някои категории помощи за съвместими с вътрешния пазар в приложение на членове 107 и 108 от Договора за функциониране на Европейския съюз , включително измененията с Регламент (ЕС) 2017/1084; [↑](#footnote-ref-1)