Мярка за прилагане на съвместима държавна помощ по ОРГО[[1]](#footnote-1)

чрез Оперативна програма „Транспорт и транспортна инфраструктура“ 2014-2020

за **доставка, монтаж и въвеждане в експлоатация на пристанищни приемни съоръжения (ППС) и съоръжения за превенция и реагиране при експлоатационни или аварийни замърсявания (СПРЕАЗ) в българските пристанища за обществен транспорт с национално значение**

Съдържание на описанието на мярката, съгласно чл. 2, ал. 1 от Правилника за прилагане на Закона за държавните помощи (ЗДП):

1. **Правно основание на мярката**

Мярката съдържа съвместима с вътрешния пазар държавна помощ по смисъла на чл.56б и чл. 56в на ОРГО:

* чл. 56б – помощи за морски пристанища;
* чл. 56в – помощи за вътрешни пристанища;

По-подробна информация относно обосновката на съвместимостта на мярката е представена в т. 1, подточка г) на приложението *„Доклад от анализ по отношение на прилагането на държавни помощи за реализацията на проекта“ (Доклада).*

**Администратор на помощта ще** бъде Управляващия орган (УО) на Оперативна програма „Транспорт и транспортна инфраструктура“ 2014-2020 г. (ОПТТИ) – дирекция „Координация на програми и проекти“ на Министерство на транспорта, информационните технологии и съобщенията (МТИТС).

**Получател на помощта** е Държавно предприятие „Пристанищна инфраструктура“ (ДППИ).

Безвъзмездната финансова помощ по проекта ще бъде предоставена на ДППИ, в качеството му на конкретен бенефициент по ОПТТИ, от УО на ОПТТИ на основание с чл. 24, ал.1 от ЗУСЕСИФ след положителен резултат, от оценка на проектното предложение от УО на ОПТТИ.

Мярката за държавна помощ ще бъде предоставена само след одобрение на министъра на финансите по чл.28 от ЗДП.

1. **Описание на целите на мярката и обосновка на режим на държавни помощи или минималните помощи**

Целта на инвестиционния проект за доставка, монтаж и въвеждане в експлоатация на пристанищни приемни съоръжения (ППС), СПРЕАЗ и Интегрирана информационна платформа (ИИП) е привеждане на българските пристанища за обществен транспорт с национално значение към изискванията на Европейския съюз (ЕС) в областта на защита на околната среда, произтичащи от европейските политики и директиви, както и на международните конвенции и стандарти в областта на водния транспорт. В техническото задание по проекта за подготвителната фаза са идентифицирани следните специфични цели, които трябва да бъдат постигнати като резултат от инвестиционния проект, финансиран по ОПТТИ:

- пълно прилагане в морските пристанища на изискванията на Директива 2000/59/ЕО на Европейския парламент и на Съвета от 27 ноември 2000 година, относно ППС за отпадъци от експлоатацията на корабите и на остатъци от товари (отменена с Директива (ЕС) 2019/883);

- осигуряване на готовност на българските речни пристанища за прилагане на Препоръките на Дунавската комисия по организация на събирането на отпадъци от корабите, плаващи по р. Дунав, и добрите европейски практики в областта;

- подобряване техническите възможности за реагиране при експлоатационни и аварийни замърсявания в пристанищните акватории;

- развитие и създаване на условия за превенция и намаляване на замърсяванията; предвидимост и безопасност на пристанищната дейност и водния транспорт, чрез разработване на интегрирана информационна платформа.

Основните елементи на предмет на проекта включват:

- за ППС e доставка на **комплекти контейнери и стелажи** за разделно събиране на отпадъци;

- за СПРЕАЗ – доставка на съвременно оборудване - бонове, скимъри, събиращо рамо, работни платформи, както и с достатъчно обеми за съхранение на събрания нефт;

- за ИИП – доставка на хардуер и разработване на софтуер необходими за системата.

Във връзка с осигуряването на съответствие с приложимите правила за държавни помощи бенефициента по проекта Държавно предприятие „Пристанищна инфраструктура“ е изготвил задълбочен анализ за прилагането на държавни помощи по проекта, който е представен в *Доклада.* В *Доклада* детайлно и последователно са представени описание на проекта*,* съдържащо всички елементи та проекта *(т.1, подточка а)* и обосновка за избор на режим на държавни помощи *(т.1, подточка г).*

При обосновката за избор на режим на държавни помощи е представен извършения „Тест за държавни помощи“ за всички елементи на проекта, чрез който предварителната преценка е, че финансирането на ДППИ за доставката на ППС и СПРЕАЗ представлява държавна помощ поради наличието на пазар на пристанищни услуги (чл. 117а. от ЗМПВВППРБ[[2]](#footnote-2)), които се предоставят от оператори. С разпоредбата на чл. 116 от същия закон приемането и обработването на отпадъци от корабоплавателна дейност е определено в обхвата на категорията „морско-техническите услуги“- пристанищна услуга с търговски характер, която се предоставя от оператор на пристанищата за обществен транспорт.

В резултат от предположението за наличие на държавна помощ, в *Доклада* е обоснован избора на режим на съвместима с вътрешния пазар държавна помощ по чл.56б и чл. 56в на ОРГО.

1. **Условия за кандидатстване, предоставяне и изпълнение по съответната мярка**

Условията за кандидатстване по ОПТТИ са определени в Насоките по ОПТТИ, които са съгласувани по реда на чл. 26 от ЗУСЕСИФ.

В съответствие със спецификата на ОПТТИ бенефициентите, част от проектите и допустимите дейности са предварително определени. Такива са дейностите за модернизация и изграждане на съоръжения за приемане и третиране на отпадъци в българските пристанища с национално значение, оборудване, за които в програмата е заложено да бъдат извършени от ДППИ. Предоставянето на безвъзмездна финансова помощ (БФП) за финансиране дейностите по проекта ще бъде осъществено след одобрение на подаденото проектно предложния от Управляващия орган на ОПТТИ и одобрение на мярката за държавна помощ по чл.56б и чл. 56в на ОРГО от министъра на финансите по чл. реда на чл.28 от ЗДП[[3]](#footnote-3).

1. **Допустимите и недопустимите дейности, разходи, получатели и партньори**

Дейностите, които е предвидено да се финансират по проект „Доставка, монтаж и въвеждане в експлоатация на пристанищни приемни съоръжения (ППС) в българските пристанища за обществен транспорт с национално значение“ включват доставка, монтаж и въвеждане в експлоатация на ППС и СПРЕАЗ, изпълнение и внедряване на ИИП, мерки за публичност и управление на проекта.

Структурата на бюджета на проекта, включва следните разходи:

* доставка, монтаж и въвеждане в експлоатация на ППС – 65 000,00 лв.
* доставка, монтаж и въвеждане в експлоатация на СПРЕАЗ – 9 428 00,00 лв.
* изпълнение и внедряване на интегрирана информационна платформа в българските пристанища – 3 500 000,00 лв.
* мерки за публичност – 48 280, 00 лв.
* управление на проекта - 295 680,00 лв.
* възстановим ДДС за бенефициента – 2 608 456, 00 лв.

Общата стойност на проекта е 15 946 416,00 лв.

Горепосочените разходи, с изключение на тези за възстановим ДДС за бенефициента допустими за финансиране с БФП по ОПТТИ. В резултат **допустимите разходи** по проекта са в размер на 13 337 960,00 лв.

*В Доклада,*  като съвместима държавна помощ по чл. 56б и56в са определени разходите за доставка, монтаж и въвеждане в експлоатация на ППС и СПРЕАЗ в размер на 9 493 000,00 лв.

В точка 1, подточка б) от *Доклада* са представени основните заинтересовани страни по проекта*,* съгласно указанията от Аналитичните матрици са оценени и Известието на ЕК за понятието „държавна помощ“ са разделени на трите основни нива - *инвеститор, оператор и крайни ползватели*.

С оценката по Теста за държавна помощ, всяко едно от тези нива е разгледано и оценено за всеки от елементите на проекта:

* наличие на помощ на ниво „управител (инвеститор)“ - *подточка г.1)* *от* *Доклада*;
* наличие на помощ на ниво „оператори“ - *подточка г.2)* *от* *Доклада*;
* наличие на помощ на ниво „краен потребител“ - *подточка г.3)* *от* *Доклада.*

В резултат на анализа *от Доклада,*  предварително е определено, че с финансирането на доставката на ППС и СПРЕАЗ по проекта УО на ОПТТИ ще предостави на предимство на Управителя ДППИ на либерализираният пазар на пристанищни услуги. Задължението на операторите на пристанищни услуги трябва да притежават квалифициран персонал и необходимите технически средства за извършване на съответната услуга е определено в чл. 117, ал.1 на ЗМПВВППРБ.

По отношение на бъдещите оператори и крайните потребители не е установена предоставяне на държавна помощ:

* заявено е, че операторите ще бъдат избрани чрез провеждането на открита и недискриминационна процедура за възлагане на обществена поръчка по реда на ЗОП;
* с разпоредбата на чл. 103 от ЗМПВВППРБ гарантира, че пристанищата за обществен транспорт са достъпна без ограничение за всички кораби и товари, като достъпът до тези пристанища е на недискриминационна база. За предоставените услуги потребителите заплащат такси, утвърдени с Тарифа за пристанищните такси, които се събират от ДППИ.

1. **Начина и информационни източници, чрез които ще се контролира наличието и изпълненията на условията, имащи отношение към държавните/минималните помощи**

Основно изпълнението на проекта и спазването на условията на държавната помощ по проекта ще се контролират чрез **системата ИСУН 2020**, както и от проверки на място, които се извършват от служители на УО на ОПТТИ по време на изпълнение на проекта, както и след завършването и пускането му в експлоатация във връзка с условията за устойчивост.

След одобрението от министъра на финансите администраторът на помощ – УО на ОПТТИ ще представи обобщена информация за държавната помощ, която ще бъде въведена **в системата „SANI 2“,** в съответствие с изискванията на чл. 5, ал.4 от Правилника за прилагане на ЗДП. Информацията ще бъде изпратено и по официален път на министъра на финансите съгласно ал. 5 от същата разпоредба.

***Общи условия за съвместимост*** *с вътрешния пазар по ОРГО са проекта да:*

*-* ***не надхвърля прага за уведомяване*** *– за морски пристанища основния праг е 130 млн. евро за проект, за вътрешните пристанища основния праг е 40 млн. евро (чл.4, букви дд. и ее.).*

Общата стойност на държавната помощ по проекта е 4 853 693,83 евро, което е под праговете за уведомяване и двата члена ва ОРГО;

*- е възможно да се изчисли предварително с точност техният брутен еквивалент на безвъзмездна помощ, без да е необходимо да се прави оценка на риска* ***(„прозрачни помощи“****), като помощи* ***под формата на безвъзмездни средства*** *(чл.5, параграф 2, буква а.).*

Изчисленията на общата стойност на разходите, допустимите разходи и размера на съвместимата държавна помощ са определени в приложението „Доклад от анализ разходи- ползи“ (АРП) и са представени също така в Доклада. Основните финансови параметри са представени в т.7 по-долу.

Административният договор за предоставената безвъзмездна помощ е публично достъпен в системата ИСУН 2020;

- *имат* ***стимулиращ ефект****. Приема се, че помощта има стимулиращ ефект, ако бенефициентът е подал писмено заявление за помощ до съответната държава членка преди работата по проекта или дейността да е започнала (чл.6, параграф 2).*

Формулярът за кандидатстване е представен за одобрение от УО на ОПТТИ преди стартиране на дейностите по проекта;

- *да има изчислени интензитет на помощта и допустими разходи, като всички използвани* ***данни се събират преди приспадането на данъци и други такси.*** *Допустимите разходи се подкрепят с документни доказателства, които са ясни, конкретни и актуални (чл.7, параграф 1).*

Както е отбелязано по-горе, изчисленията на общата стойност на разходите, допустимите разходи и размера на съвместимата държавна помощ са определени в приложението „Доклад от анализ разходи- ползи“ (АРП) и са представени също така в Доклада. Основните финансови параметри са представени в т.7 по-долу;

- *няма* ***натрупване*** *на помощи в общия размер на държавната помощ за подпомаганата дейност или подпомагания проект или предприятие, с което да се надхвърлят праговете по чл. 4 и максималните интензитети на помощта, определени в глава III (чл.8, параграф 1).*

Проектът е заложен за финансиране по ОПТТИ и във представения ФК бенефициента ДППИ е заявил, че дейностите, финансирани по проекта не са финансирани от друг проект/програма или друга финансова схема с източник националния бюджет, бюджета на ЕС или друга донорска програма;

- *предвижда* ***публикуване*** *на подробен уебсайт за държавна помощ на национално или регионално равнище на информация за предоставената помощ в съответствие с изискванията на чл.9.*

Информацията за предоставената безвъзмездна финансова помощ, включително държавната помощ по проекта ще бъде публикувана и публично достъпна в системата ИСУН 2020. Обобщена информация ще бъде предоставена на министъра на финансите и ще бъде качена в системата „SANI 2“.

На основание чл. 26, ал.1 от Правилника за прилагане на ЗДП информацията по чл. 52 от ЗДП се обявява от администраторите на помощ чрез директно въвеждане на записи в Модула за прозрачност на ЕК.

Специфичните условия за съвместимост по чл.56б и чл. 56в на ОРГО са както следва:

**По чл. 56б – помощи за морски пристанища на ОРГО:**

*- допустимите разходи, включително разходите за планирането да са за инвестиции за изграждане, замяна или модернизиране на пристанищни инфраструктури (параграф 2, буква а.).*

Съгласно дефиниция 157 от регламента понятието „пристанищна инфраструктура“ включва „…и инфраструктура за събиране на отпадъци от експлоатацията на корабите и на остатъци от товари“ и дефиниция 165, която определя обхвата на понятието „инфраструктура за събиране на отпадъци“, в които попадат ППС и СПРЕАЗ предмет на проекта.

- *размерът на помощта не трябва да надхвърля* ***разликата между допустимите разходи и оперативната печалба от инвестицията****. Оперативната печалба се приспада предварително от допустимите разходи въз основа на реалистични предвиждания или чрез механизъм за възстановяване на средства. (параграф 4).*

Общият размер на предложената чрез проекта държавна помощ в размер на 9 493 000,00 лв. е по-малък от изчислената в АРП финансова нетна настояща стойност FNPV/C (-11 558 194,32) лв.

- *интензитетът на* ***помощта не надвишава*** *100 % от допустимите разходи, когато всички допустими разходи на проекта са до 20 милиона евро (параграф 5, буква а).*

Както е видно от информацията по т. 7 по-долу интензитета на предложената помощ по чл.56б на ОРГО е 37, 47% от допустимите за БФП разходи по проекта.

-*възлагане на управлението или наемането на подпомагана пристанищна инфраструктура се извършва на* ***конкурентна, прозрачна, недискриминационна и безусловна основа*** *(параграф 7)*;

В т.1, подточка б.2) от Доклада е заявено, че експлоатацията на ППС и СПРЕАЗ, които ще бъдат доставени и инсталирани по проекта, ще бъде възложена на **оператори,** които ще бъдат избрани в резултат на провеждането на открита и недискриминационна процедура за възлагане на обществена поръчка по реда на ЗОП.

Доставените мобилни СПРЕАЗ ще бъдат предоставени за съхранение, поддръжка и осигуряване на готовност за действие при аварийни и оперативни замърсявания, на външен оператор, избран в резултат на провеждането на открита и недискриминационна процедура за възлагане на обществена поръчка по реда на ЗОП.

-*подпомаганата пристанищна инфраструктура трябва да се предоставя на заинтересованите ползватели* ***на равноправна и недискриминационна основа при пазарни условия*** *(параграф 8)***.**

В т.1, подточка б.3) *от Доклада* е заявено, че съгласно чл. 103 от ЗМПВВППРБ пристанищата за обществен транспорт са достъпна без ограничение за всички кораби и товари. Достъпът до тези пристанища е на недискриминационна база, като за предоставените услуги потребителите заплащат такси, утвърдени с Тарифа за пристанищните такси, които се събират от ДППИ.

**По чл. 56в – помощи за вътрешни пристанища на ОРГО:**

*-допустимите разходи, включително разходите за планирането да са за инвестиции за изграждане, замяна или модернизиране на пристанищни инфраструктури (параграф 2, буква а.);*

Съгласно дефиниция 157 от регламента понятието „пристанищна инфраструктура“ включва „…и инфраструктура за събиране на отпадъци от експлоатацията на корабите и на остатъци от товари“ и дефиниция 165, която определя обхвата на понятието „инфраструктура за събиране на отпадъци“, в които попадат ППС и СПРЕАЗ предмет на проекта;

- *размерът на помощта не трябва да надхвърля* ***разликата между допустимите разходи и оперативната печалба от инвестицията****. Оперативната печалба се приспада предварително от допустимите разходи въз основа на реалистични предвиждания или чрез механизъм за възстановяване на средства. (параграф 4).*

Общият размер на предложената чрез проекта държавна помощ в размер на 9 493 000,00 лв. е по-малък от изчислената в АРП финансова нетна настояща стойност FNPV/C (-11 558 194,32) лв.

- *интензитетът на* ***помощта не надвишава*** *100 % от допустимите разходи до размера, предвиден в член 4, параграф 1, буква е е - 40 млн. евро (параграф 5)*.

Както е видно от информацията по т. 7 по-долу интензитета на предложената помощ по чл.56б на ОРГО е 33, 70% от допустимите за БФП разходи по проекта.

- в*ъзлагане на управлението или наемането на подпомагана пристанищна инфраструктура се извършва на* ***конкурентна, прозрачна, недискриминационна и безусловна основа*** *(параграф 6);*

В т.1, подточка б.2) *от Доклада* е заявено, че експлоатацията на ППС и СПРЕАЗ, които ще бъдат доставени и инсталирани по проекта, ще бъде възложена на **оператори,** които ще бъдат избрани в резултат на провеждането на открита и недискриминационна процедура за възлагане на обществена поръчка по реда на ЗОП.

Доставените мобилни СПРЕАЗ ще бъдат предоставени за съхранение, поддръжка и осигуряване на готовност за действие при аварийни и оперативни замърсявания, на външен оператор, избран в резултат на провеждането на открита и недискриминационна процедура за възлагане на обществена поръчка по реда на ЗОП.

- *подпомаганата пристанищна инфраструктура трябва да се предоставя на заинтересованите ползватели* ***на равноправна и недискриминационна основа при пазарни условия*** *(параграф 7)***.**

В т.1, подточка б.3) *от Доклада* е заявено, че съгласно чл. 103 от ЗМПВВППРБ пристанищата за обществен транспорт са достъпна без ограничение за всички кораби и товари. Достъпът до тези пристанища е на недискриминационна база, като за предоставените услуги потребителите заплащат такси, утвърдени с Тарифа за пристанищните такси, които се събират от ДППИ.

Подробен информация, как предложената мярка за съвместима държавната помощ отговаря на специфичните условия по чл.56б и чл. 56в на ОРГО е представен в т.1, подточка г.1) (от стр. 21) и т. 6 от *Доклада.*

1. **Акт, с който се предоставя помощта**

Безвъзмездната финансова помощ по ОПТТИ ще бъде предоставена на ДППИ за изпълнението на дейностите по проекта **с административен договор**, в съответствие с чл. 24, ал. 1 от ЗУСЕСИФ.

1. **Размера на помощта в стойностно и процентно отношение**

Съгласно представения формуляр за кандидатстване и документите към него общата стойност на проекта е **15 946 416,00 лв.**, от които:

* **13 337 960,00 лв.,** представляват са БФП;
* **2 608 456,00 лв.** са недопустими разходи за финансиране с БФП по проекта възстановим ДДС за бенефициента;

Безвъзмездната финансова помощ включва съвместима държавна помощ в общ размер на 9 493 000,00 лв. (71,17 % от БФП), от които:

* 4 997 500,00 лв. по чл. 56б на ОРГО – помощи за морски пристанища (37,47% от БФП);
* 4 495 500,00 лв. по чл. 56в – помощи за вътрешни пристанища (33,70% от БФП);

Отношението на общата стойност на съвместимата държавна помощ към размера на БФП е **71,17 %** и към общата стойност на проекта **59,53%.**

1. **Източник на финансиране**

Източника на финансиране на допустимите за финансиране от БФП разходи по проекта в размер на 13 337 960,00 лв. (включително 9 493 000,00 лв. държавна помощ) е ОПТТИ, от които 85% са от Европейския фонд за регионално развитие и 15 % национално съфинансиране (предоставя се от дирекция „Национален фонд“ на Министерство на финансите).

Недопустимите за БФП разходи в размер на **2 608 456,00 лв.** ще бъдат осигурени от бюджета на бенефициента ДППИ.

**Приложения:**

1. *„Доклад от анализ по отношение на прилагането на държавни помощи за реализацията на проекта“;*
2. *„Доклад от анализ разходи- ползи“;*
3. *Предпроектни проучвания по проекта;*
4. *Формуляр за кандидатстване на „голям“ проект;*

1. |  |
   | --- |
   | Общ регламент за групово освобождаване - **Регламент (ЕС) № 651/2014 на Комисията от 17.06.2014 г.** за обявяване на някои категории помощи за съвместими с вътрешния пазар в приложение на членове 107 и 108 от Договора за функциониране на Европейския съюз , включително измененията с Регламент (ЕС) 2017/1084; |

   [↑](#footnote-ref-1)
2. [ЗМПВВППРБ- Закон за морските пространства, вътрешните водни пътища и пристанищата на Република България](https://lex.bg/en/laws/ldoc/2134907392); [↑](#footnote-ref-2)
3. ЗДП- Закона за държавните помощи; [↑](#footnote-ref-3)